Išim (rijeka)

Išim (ruski: Иши́м; kaz. Есіл) jest 2450 km duga rijeka u Kazahstanu i Rusiji. Lijeva je pritoka Irtiša s prosječnim protokom 56,3 m3/s. Gornjim tokom protječe kroz kazahstanski glavni grad Astanu i plovna je u donjem toku. Kroz Rusiju protječe ogromnom močvarom, praveći meandre i mrtvaje. Zamrznuta je od kraja novembra do marta. Išim i Astana Prema riječima nekadašnjeg predsjednika Kazahstana Nursultana Nazarbajeva, Astana je izabrana da bude novi glavni grad Kazahstana i zbog toga što je na rijeci. Grad je podijeljen na dva dijela, dio na desnoj obali Išima (sjeverni dio) ili stari grad i dio na lijevoj (južni dio), gdje su vladine zgrade, predsjednička palača, Vrhovni sud i mnogi stambeni kompleksi. U centralnom dijelu Astane, u neposrednoj blizini gradskog parka, na Išimu postoji javna plaža gdje se mogu iznajmiti i pedaline. Zbog niskog vodostaja rijeku je moguće pregaziti. Gradske vlasti imaju planove za produbljivanje rijeke, što će na kraju omogućiti malim putničkim brodovima plovidbu u dužini 22 km kroz glavni grad. Da bi se održao željeni nivo protoka vode, voda se u Išim upumpava iz Irtiša, preko kanala Irtiš–Karaganda i cjevovoda. Također pogledajte Spisak rijeka u Rusiji Reference